Liturgia hodín

## 18. jún 2009

## Štvrtok, cezročné obdobie, 11. týždeň
3. týždeň žaltára

INVITATÓRIUM

V. Pane, otvor moje pery.
R. A moje ústa budú ohlasovať tvoju slávu.

Na invitatórium možno recitovať žalmy 95, 100, 67 alebo 24. Ak by sa však niektorý zo žalmov 100, 67 resp. 24 niekde v psalmódii toho dňa mal opakovať, nahradí sa žalmom 95.
Žalm s antifónou možno vynechať, ak je invitatórium pred posvätným čítaním resp. rannými chválami.

Ant. Poďte, klaňajme sa Pánovi, lebo on je náš Boh.

Žalm 95

Poďte, plesajme v Pánovi, *
oslavujme Boha, našu spásu.
† Predstúpme s chválospevmi pred jeho tvár *
a oslavujme ho žalmami.

Ant. Poďte, klaňajme sa Pánovi, lebo on je náš Boh.

Lebo Pán je veľký Boh *
a nad všetkými bohmi veľký kráľ.
V jeho moci sú zemské hlbiny *
a jemu patria aj nebotyčné štíty.
Jeho je more, veď on ho stvoril, *
i pevnina, ktorú stvárnili jeho ruky.

Ant. Poďte, klaňajme sa Pánovi, lebo on je náš Boh.

Poďte, klaňajme sa a na zem padnime, *
kľaknime na kolená pred Pánom, ktorý nás stvoril.
Lebo on je náš Boh a my sme ľud jeho pastviny *
a ovce, ktoré vedie svojou rukou.

Ant. Poďte, klaňajme sa Pánovi, lebo on je náš Boh.

Čujte dnes jeho hlas: †
„Nezatvrdzujte svoje srdcia *
† ako v Meríbe, ako v dňoch Massy na púšti,
kde ma pokúšali vaši otcovia; *
skúšali ma, hoci moje skutky videli.

Ant. Poďte, klaňajme sa Pánovi, lebo on je náš Boh.

Štyridsať rokov sa mi priečilo toto pokolenie †
i povedal som: Je to ľud s blúdiacim srdcom; *
tí veru moje cesty neznajú.
Preto som v svojom hneve prisahal: *
Nevojdú do môjho pokoja.“

Ant. Poďte, klaňajme sa Pánovi, lebo on je náš Boh.

Alebo:

Ant. Poďte, klaňajme sa Pánovi, lebo on je náš Boh.

Žalm 100

Jasaj na chválu Pánovi, celá zem, *
s radosťou slúžte Pánovi.
S plesaním vstupujte *
pred jeho tvár.

Ant. Poďte, klaňajme sa Pánovi, lebo on je náš Boh.

Vedzte, že náš Pán je Boh; †
on je náš stvoriteľ a jemu patríme, *
sme jeho ľud a ovce z jeho stáda.

Ant. Poďte, klaňajme sa Pánovi, lebo on je náš Boh.

Vstupujte do jeho brán s piesňou chvály †
a do jeho nádvorí s piesňami oslavnými; *
chváľte ho a velebte jeho meno.

Lebo Pán je dobrý; †
jeho milosrdenstvo trvá naveky *
a jeho vernosť z pokolenia na pokolenie.

Ant. Poďte, klaňajme sa Pánovi, lebo on je náš Boh.

Alebo:

Ant. Poďte, klaňajme sa Pánovi, lebo on je náš Boh.

Žalm 67

Bože, buď nám milostivý a žehnaj nás; *
a tvoja tvár nech žiari nad nami,
aby sa tvoja cesta stala známou na zemi *
a tvoja spása medzi všetkými národmi.

Ant. Poďte, klaňajme sa Pánovi, lebo on je náš Boh.

Bože, nech ťa velebia národy, *
nech ťa velebia všetky národy.
Nech sa tešia a jasajú národy, †
že spravodlivo súdiš ľudí *
a spravuješ národy na zemi.

Ant. Poďte, klaňajme sa Pánovi, lebo on je náš Boh.

Bože, nech ťa velebia národy, *
nech ťa velebia všetky národy.
Zem vydala svoj plod; *
nech nás požehná Boh, náš Boh;
nech nás Boh požehná *
a nech si ho ctia všetky končiny zeme.

Ant. Poďte, klaňajme sa Pánovi, lebo on je náš Boh.

Alebo:

Ant. Poďte, klaňajme sa Pánovi, lebo on je náš Boh.

Žalm 24

Pánova je zem i všetko, čo ju napĺňa, *
okruh zeme aj tí, čo bývajú na ňom.
Veď on sám položil jeho základy na moriach *
a upevnil ho na vodách.

Ant. Poďte, klaňajme sa Pánovi, lebo on je náš Boh.

Kto smie vystúpiť na vrch Pánov, *
kto smie stáť na jeho mieste posvätnom?
Ten, čo má ruky nevinné a srdce čisté, †
čo nedvíha svoju dušu k márnosti *
a neprisahá falošne.
Taký dostane požehnanie od Pána *
a odmenu od Boha, svojho spasiteľa.
To je pokolenie tých, čo ho hľadajú, *
čo hľadajú tvár Boha Jakubovho.

Ant. Poďte, klaňajme sa Pánovi, lebo on je náš Boh.

Zdvihnite, brány, svoje hlavice †
a vyvýšte sa, brány prastaré, *
lebo má vstúpiť kráľ slávy.
Kto je ten kráľ slávy? *
Pán silný a mocný, Pán mocný v boji.

Ant. Poďte, klaňajme sa Pánovi, lebo on je náš Boh.

Zdvihnite, brány, svoje hlavice, †
a vyvýšte sa, brány prastaré, *
lebo má vstúpiť kráľ slávy.
Kto je ten kráľ slávy? *
Pán zástupov, to je ten kráľ slávy.

Ant. Poďte, klaňajme sa Pánovi, lebo on je náš Boh.

Generované: 18. december 2008, 20:03.
www.breviar.sk © 1999-2008 Juraj Vidéky